สวัสดีครับในบทนี้ผมจะเล่าเรื่อง สมัยตอนที่ผมเรียนอยู่ชั้นมัธยมศึกษานะครับ อันนี้เป็นตอนที่สองแล้วนะครับ ถ้าใครยังไม่ได้ฟังตอนแรก ก็กลับไปฟังด้วยนะครับ ชีวิตในตอนที่ผมเรียนอยู่ชั้นมัธยม จะแตกต่างกับตอนที่ผมเรียนประถมมากเลยนะครับ ตอนประถมเนี่ย เวลาผมเรียนเสร็จ พ่อก็จะมารับผมที่โรงเรียน แต่ว่าพอผมขึ้นชั้นมัธยมปุ๊บ ผมต้องฝึกนั่งรถกลับบ้านเองนะครับ เพราะว่า เอ่อ.. ผมโตแล้ว ผมต้อง เอ่อ.. เดินทางไปไหนมาไหนด้วยตัวเองนะครับ ถ้าไปพึ่งคุณพ่อตลอดเนี่ย ผมก็เดินทางไม่เป็น ผมนั่งรถจากที่โรงเรียนไปลงที่ตลาดนะครับ แล้วก็นั่งรถจากตลาดกลับมาที่บ้าน ซึ่งระยะทางก็ไม่ไกลมากนะครับ เหตุผลที่ผมต้องนั่งรถไปที่ตลาดก็เพราะว่า ที่ตลาดเนี่ย มันจะมีคิวรถที่จะวิ่งผ่านหน้าบ้านผม ซึ่งราคาค่าโดยสารของรถคิวเนี่ยจะราคาถูกกว่ารถแดง รถแท็กซี่ ถูกกว่าเยอะเลยนะครับ แต่เวลาที่ผมไปโรงเรียนเนี่ย ผมก็ให้พ่อไปส่งเหมือนเดิมนะครับ ตอนผมอยู่มัธยมเนี่ย ผมเข้าร่วมกิจกรรมของโรงเรียนหลายอย่างเลยนะครับ ผมเข้าร่วมชมรมหมากฮอส มันเป็น เอ่อ.. หมากกระดานชนิดหนึ่งนะครับ ผมเล่นมาตั้งแต่ตอนเด็ก ๆ ละ แล้วก็ลองมาเข้าชมรมดู ผมฝึกซ้อมการเล่นหมากฮอสเนี่ยทุกวันเลยนะครับ ซ้อมตอนเที่ยงแล้วก็ตอนเย็น แล้วพอตอนที่มีการแข่งขันเนี่ย ผมก็เข้าร่วมแข่งขันหมากฮอสด้วยนะครับ มันเป็นการแข่งในระดับโรงเรียนเนี่ยแหละ ในวันที่ผมแข่งเนี่ย ผมตื่นเต้นมากเลยนะครับ เวลาจะเดินแต่ละตา ๆ ทีเนี่ย โอ้โห ..เกร็งมาก ๆ เลย แล้วคนดูแบบ เต็มไปหมดเลยอะ ผมก็พยายามเล่นให้ดีที่สุดนะ ผมเล่น ๆ ๆ ๆ ไป จนกระทั่ง เอ่อ.. ได้ที่สองนะครับ ตอนนั้นรู้สึกดีใจมากเลย นึกว่าจะตกรอบไปแล้วนะครับ ยังอุตส่าห์ได้ที่สองอยู่ นอกจากการแข่งขัน หมากฮอสแล้วเนี่ย ผมก็ยังเข้าร่วมการแข่งขัน ประกวดทำเว็บไซต์ด้วยนะครับ ผมร่วมกับเพื่อนผมอีกสามสี่คนเนี่ยแหละ จัดทีมรวมกัน แล้วก็ทำเว็บไซต์ส่งประกวด ซึ่งรายการนี้เนี่ย เป็นของไมโครซอฟท์นะครับ ไมโครซอฟท์เป็นเจ้าภาพในการจัดงานประกวดในครั้งนี้ ผมกับเพื่อน ๆ เนี่ย ตั้งใจกันทำมากเลยนะ ผมออกไปถ่ายรูปที่สถานที่จริง ผมทำเว็บไซต์เกี่ยวกับเครื่องเงินนะครับ ผมก็เก็บรูปมาแล้วก็ส่งให้เพื่อน เพื่อนก็ดีไซน์ออกแบบ แล้วก็ช่วยกันทำเว็บไซต์ พวกเรามีเวลาทำงานเพียงแค่หนึ่งอาทิตย์เองนะครับ ต้องทุ่มเทเต็มที่อะ ไม่ได้หลับไม่ได้นอนกันเลยอะ ทำตั้งแต่ตอนเช้าถึงตอนเย็น แล้วก็ตอนเย็นจนถึงตอนเช้าอีกวันหนึ่งอะ แล้วพอเราทำเสร็จปุ๊บก็เดินทางไปกรุงเทพ ฯ นะครับ ไป เอ่อ.. นำเสนอเว็บไซต์ ซึ่งทางโรงเรียนเขาก็จะออกเงินให้ส่วนหนึ่งก่อนนะครับ เป็นงบประมาณในการเดินทาง แล้วก็ค่าอาหาร พวกเราได้อันดับที่สามของประเทศนะครับ ตอนที่รู้ข่าวครั้งแรกเนี่ย ก็รู้สึกดีใจมากเลยนะครับ ไม่คิดว่าจะได้อะ พวกเรารู้สึกภูมิใจกันมาก ๆ เลยอะ ที่สามารถเอาถ้วยรางวัลมาให้โรงเรียนได้ หลังจากที่การแข่งขันจบลง พวกเราก็ไปเลี้ยงฉลองกันนะครับ ในตอนนั้นเป็นปีสุดท้ายแล้วนะครับ ผมอยู่มอสามแล้ว จบจากมอสามปุ๊บ ผมก็ต้องย้ายโรงเรียนไปเรียนที่อื่นละ มีเพื่อนส่วนหนึ่งนะครับ ที่ยังเรียนต่อที่โรงเรียนเดิมอยู่ แต่ว่าผมต้องไปเรียนที่อื่นแล้ว เพราะว่าคุณพ่อเขาอยากให้ผมไปเรียนสายอาชีพนะครับ ไปเรียนพวกคอมพิวเตอร์ อะไรพวกนี้แหละ ก่อนที่ผมจะเรียนจบเนี่ย ตอนปลายปีประมาณปีใหม่เนี่ยแหละ โรงเรียนเขาก็จะมีการจัดกิจกรรมวัน คริสต์มาสและก็วันปีใหม่นะครับ เขาจะมีให้เราแสดงละครด้วยนะ ตอนนั้นผมได้เข้าร่วมแสดงละครด้วยแหละ ที่โรงละครในโรงเรียนนะครับ มีคนดูประมาณสี่ ห้า ร้อยคนเนี่ย ผมแสดงเป็นอะไรสักอย่างหนึ่งเนี่ย ผมจำไม่ได้แล้วนะครับ แต่ว่าตอนนั้นผมตื่นเต้นมาก ๆ เลย รู้สึกว่ามีคนจับจ้องเราทั้งโรงละคร แล้วผมก็ เอิ่ม ..ทำตัวไม่ถูกเลยนะครับ พูดผิดพูดถูกบ้าง แต่มันก็สนุกดีนะครับ ก็รู้สึกเหมือนเป็นความทรงจำเล็ก ๆ ที่มันน่าจดจำนะ